Szám: 14594-2/2018

**K I V O N A T**

**Gyál Város Önkormányzatának Képviselő-testülete 2018. május 3-án**

**megtartott rendkívüli nyílt ülésének jegyzőkönyvéből**

“Kihagyva a kihagyandók.”

Gyál Város Önkormányzatának Képviselő-testülete igen - 0 nem szavazattal – 0 tartózkodással az alábbi határozatot hozta:

**98/2018.(V.03.) sz. határozat**

Gyál Város Önkormányzatának Képviselő-testülete az alábbiak szerint fogadja el a 2018. május 3-ai rendkívüli ülésének napirendjét:

**Nyílt ülés:**

1. Javaslat az Arany János Közösségi Ház és Városi Könyvtár igazgatója, Ljubimov Krisztina vezetői megbízásának visszavonására, valamint a Szervezeti és Működési Szabályzatban foglalt, az intézményvezetői tisztség betöltetlenségére vonatkozó helyettesítési rendnek megfelelő ideiglenes vezető megbízására és intézményvezetői állás pályázatának kiírására

**Határidő:** azonnal

**Felelős:** Polgármester

K.m.f.

**Pápai Mihály s.k. dr. Nagy Erika s.k.**

**polgármester aljegyző**

A kivonat hiteléül:

2018. május 4.

(: Tóth Istvánné:)

Jegyzőkönyvvezető

Szám: 14594-2/2018

**K I V O N A T**

**Gyál Város Önkormányzatának Képviselő-testülete 2018. május 3-án**

**megtartott rendkívüli ülésének jegyzőkönyvéből**

“Kihagyva a kihagyandók.”

Gyál Város Önkormányzatának Képviselő-testülete igen - 0 nem szavazattal – 0 tartózkodással az alábbi határozatot hozta:

**99/2018.(V.03.) sz. határozat**

**Gyál Város Önkormányzatának Képviselő-testülete**

1. **visszavonja** Ljubimov Krisztina magasabb vezetői feladatok ellátására szóló megbízását 2018. május 31. napjával,
2. **hozzájárul** Ljubimov Krisztina közalkalmazotti jogviszonyának 2018. május 31.-ei hatállyal, közös megegyezéssel történő megszüntetéséhez,
3. az Arany János Közösségi Ház és Városi Könyvtár intézményvezetői feladatainak ellátásával az intézmény Szervezeti és Működési Szabályzatában foglalt intézményvezetői tisztség betöltetlenségére vonatkozó helyettesítési rendnek megfelelően – ideiglenesen – Csősz Tamásné közalkalmazottat, az intézmény jelenlegi igazgató helyettesét **bízza meg2018. június 1. napjától a pályázati eljárás sikeres lefolytatásának eredményeképpen az új vezető megbízásáig.**
4. **felhatalmazza** a Polgármestert a szükséges munkajogi és kincstári intézkedések, valamint az esetleges, lényegi döntéseket nem érintő hiánypótlások, javítások megtételére,
5. **pályázatot hirdet** az Arany János Közösségi Ház és Városi Könyvtár magasabb vezetői állás betöltésére az alábbi tartalommal és szövegezéssel:

**P Á L Y A Z A T I F E L H Í V Á S**

Gyál Város Önkormányzatának Képviselő-testülete pályázatot hirdet az Arany János Közösségi Ház és Városi Könyvtár igazgató (magasabb vezető) beosztás ellátására.

**A közalkalmazotti jogviszony időtartama:** határozatlan idejű közalkalmazotti jogviszony, újonnan létesített közalkalmazotti jogviszony esetén négy hónap próbaidő kikötésével

**Foglalkoztatás jellege:** teljes munkaidő

**Vezetői megbízás időtartama:** határozott időre,

2018. július 15. napjától - 2023. július 14. napjáig.

**Munkavégzés helye:** Pest megye, 2360 Gyál, Kőrösi út 118-120.

**A beosztáshoz tartozó, illetve a vezetői megbízással járó lényeges feladatok:**

Az intézmény jogszabályok szerinti működtetése, vezetése az alapító okirat szerinti feladatok ellátása. Az intézmény tevékenységének szakmai irányítása, rendezvényszervezése (kiállítások, fesztiválok, zenei rendezvények szervezése stb.), az intézmény programjának koordinálása, könyvtári feladatok ellátásának irányítása. Az intézményvezetéssel kapcsolatos szakmai és egyéb feladatok jogszabályok szerinti ellátása, alkalmazottak feletti munkáltatói jogok gyakorlása. Az intézmény vezetésével kapcsolatos szakmai és gazdasági feladatok ellátása. Szabadidős programok szervezése, közösségfejlesztés, térségi kulturális kapcsolatok fejlesztése.

**Illetmény és juttatások:** Az illetmény megállapítására és a juttatásokra a *közalkalmazottak jogállásáról* szóló 1992. évi XXXIII.

- 2 -

törvény (Kjt.), valamint az e törvénynek *a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére kiadott* 150/1992. (XI.20.) Korm. rendelet (Kjtvhr.) rendelkezései az irányadók, megegyezés szerint

**Pályázati feltételek:**

* a Kftvhr. 6/A. § (1), valamint 6/B. § (5) bekezdéseiben, továbbá a 6/F §-ban és a 6/G § (2) bekezdésében meghatározottak,
* büntetlen előélet, cselekvőképesség,
* magyar állampolgárság,
* vagyonnyilatkozat-tételi eljárás lefolytatása,
* magasabb vezetői megbízást az kaphat, aki a munkáltatóval közalkalmazotti jogviszonyt létesít, vagy a megbízással egyidejűleg közalkalmazotti munkakörbe kinevezhető.

**Elvárt kompetenciák:** Kiváló szintű szervezőkészség, kommunikációs képesség, kreativitás, problémamegoldás. Település helyi kultúrájának ismerete, civil szervezetek működésének ismerete.

**A beosztás betölthetőségének időpontja:** A beosztás legkorábban 2018. július 15. napjától tölthető be.

**A pályázat benyújtásának határideje:** A kormányzati személyügyi igazgatási feladatokat ellátó szerv internetes oldalán ([www.kozigallas.hu](http://www.kozigallas.hu)) való megjelenéstől számított 30. nap, a pályázati kiírással kapcsolatosan további információt Pap Krisztina csoportvezető nyújt, a 29/544-141-es telefonszámon.

**A pályázat benyújtásának módja:** A pályázatot „az Arany János Közösségi Ház és Városi Könyvtár igazgató (magasabb vezető) beosztás pályázat” jeligével *zárt borítékban* (1 eredeti és 2 másolati példányban) kell leadni Gyál Város Polgármesteri Hivatal Szervezési és Ügyfélszolgálati Irodáján (2360 Gyál, Kőrösi út 112-114., emelet 121-es iroda.).

**A pályázat elbírálásának módja, rendje:** - A pályázatokat a kinevezési, megbízási jogkör gyakorlója által összehívott bizottság véleményezi.

* A kiírt feltételeknek megfelelő pályázókat a bizottság személyesen hallgatja meg, a meghallgatásról jegyzőkönyvet készít.
* A pályázat kiírója a pályázat eredménytelenné nyilvánításának jogát fenntartja.
* Az Oktatási és Kulturális Bizottság javaslata alapján a Képviselő-testület dönt a pályázati határidő lejártát követő legkésőbb 60 napon belül.

**A pályázat részeként benyújtandó iratok, igazolások:**

* szakmai önéletrajz
* az intézmény vezetésére vonatkozó vezetői program, szakmai helyzetelemzésre épülő fejlesztési elképzelésekkel,
* a szükséges végzettséget és a képesítést igazoló okiratok másolata, az eredeti okiratok bemutatása mellett,
* 3 -
* a Kjtvhr. 6/G §. (2) bekezdése szerinti képzés elvégzését igazoló tanúsítvány másolata, vagy az elvégzéséről szóló szándéknyilatkozat,
* 90 napnál nem régebbi hatósági erkölcsi bizonyítvány,
* a pályázó nyilatkozata arról, hogy a pályázati anyagot az eljárásban résztvevők megismerhetik, továbbá, hogy hozzájárul-e a pályázat nyilvános ülésen történő bizottsági és képviselőé-testületi tárgyalásához.

1. **felkéri** a Polgármestert a pályázati felhívás szövegének a kormányzati személyügyi igazgatási feladatokat ellátó szerv internetes oldalán ([www.kozigallas.hu](http://www.kozigallas.hu)), Gyál Város hivatalos honlapján, a Williams TV-ben a hivatali hirdetőtáblán, valamint a www.profession.hu oldalon való közzétételére.
2. **felkéri** a pályázat elbírálására az Oktatási és Kulturális Bizottságot, mely az alábbi tagokkal kerül kibővítésre

* az intézmény közalkalmazotti képviselője;
* a közművelődésben működő egy országos szakmai szervezet képviselője.

**Határidő:** azonnal

**Felelős**: polgármester

K.m.f.

**Pápai Mihály s.k. Rozgonyi Erik s.k.**

**polgármester címzetes főjegyző**

A kivonat hiteléül:

2018. május 4.

(: Tóth Istvánné:)

Jegyzőkönyvvezető